མ་གཅིག་དམག་ཟོར་རྒྱལ་མོ་དགེ་ལྡན་པ་དང་འབྲེལ་ཚུལ་ནི།ཐམས་ཅད་མཁྱེན་པ་དགེ་འདུན་རྒྱ་མཚོས་ཉིད་ཀྱི་སྲུང་མའི་གཙོ་བོར་མཛད་ཅིང་།ཁོང་སེར་འབྲས་གཉིས་ཀྱི་ཁྲི་པ་གནང་སྐབས་གདན་ས་གཉིས་པོའི་སྲུང་མར་མངའ་གསོལ་མཛད་པ་བཟུང་གདན་ས་འདི་གཉིས་དང་མ་བུར་འབྲེལ་བའི་དགེ་ལྡན་པའི་གཞི་དགོན་ཕལ་ཆེ་བའི་སྲུང་མར་བཀུར་ཞིང་།ལྷག་པར་དུ་རྒྱལ་དབང་སྐུ་ཕྲེང་ན་རིམ་གྱི་ལུས་དང་གྲིབ་མ་བཞིན་འགྲོགས་པའི་བཀའ་སྲུང་ཁྱད་པར་ཅན་ཡིན་པར་བརྟེན།དེས་ཀྱང་ཤུགས་རྐྱེན་ངེས་ཅན་ཞིག་ཐེབས་ཡོད་པ་སྨོས་མ་དགོས་པ་རེད།